Diari Oficial de la Generalitat Valenciana


Sumari del DOGV 8337, del 12-07-2018 (2018/6407)

Acord de 10 d'abril de 2018, de la Mesa de les Corts, sobre l'inici de la contractació d'un nou servei de reportatges fotogràfics.
----------------------------------------------------------------------------------------------------------------------------------

### Dades del document

Número de DOGV
:   8337

Data del DOGV
:   12-07-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/6407


Data del document
:   10-04-2018

Organisme emissor
:   Corts Valencianes

Tipus de document
:   Acord

Descriptors 

:   * contracte de serveis

Acord de 10 d'abril de 2018, de la Mesa de les Corts, sobre l'inici de la contractació d'un nou servei de reportatges fotogràfics. [2018/6407]  
  
La Mesa de les Corts, en la reunió del 10 d'abril de 2018, s'ha assabentat de la memòria justificativa elevada per la lletrada de la cambra Catalina Escuín Palop per a la preparació d'un nou contracte de serveis per a la prestació del servei fotogràfic de les Corts, així com de la comunicació al lletrat major, en la qual es donava compte de la finalització, el pròxim 5 d'octubre, del contracte actualment subscrit.  
  
La Mesa de les Corts, en vista d'aquesta documentació, i fent ús de les facultats atribuïdes per l'article 34.1 del reglament de la cambra, adopta el següent acord:  
  
Primer  
Autoritzar l'inici dels tràmits per a l'adjudicació del servei de reportatges fotogràfics, a fi de disposar d'un professional seleccionat mitjançant un procediment de concurrència, a la conclusió del contracte actualment vigent. Amb la finalitat de millorar l'eficiència en la gestió s'exclourà el servei de vídeo, i es circumscriurà l'objecte del nou contracte al servei de fotografia, la subsistència del qual s'estima necessària, d'acord amb l'article 28 de la Llei 9/2017, de contractes del sector públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
  
Segon  
El procediment ha de garantir la qualitat fotogràfica del servei a través de l'exigència en la solvència tècnica o professional d'experiència, titulació i, si és el cas, incloent-hi algun criteri d'adjudicació que valore la qualitat fotogràfica.  
  
Tercer  
Atenent la memòria justificativa i atés que el preu del servei no s'ha actualitzat des de l'any 2014, el pressupost base de licitació que es propose en els plecs de clàusules administratives que elabore l'òrgan gestor, ha de tenir en compte aquesta circumstància per tal d'incloure un preu del contracte adequat als criteris actuals del mercat.  
  
  
Quart  
Es faculta el Servei d'Assistència Tècnica i Manteniment per a la realització de totes les actuacions que siguen necessàries per a l'execució d'aquest acord.  
  
Cinqué  
Traslladar aquest acord al Gabinet de Presidència, a la lletrada de la cambra Catalina Escuín Palop, al Servei d'Assistència Tècnica i Manteniment i al Servei Econòmic, als efectes oportuns.  
  
Palau de les Corts, València, 10 d'abril de 2018.- El president: Enric Morera i Català. El secretari primer: Emilio Argüeso Torres.